ഗണേഷ് പുത്തൂർ

ഇന്ത്യയിലെ കേരളത്തിൽ നിന്നുള്ള ഒരു മലയാള ഭാഷാ കവിയാണ് ഗണേഷ് പുത്തൂർ. 2023-ൽ കേന്ദ്ര സാഹിത്യ അക്കാദമിയുടെ യുവ പുരസ്കാരം അദ്ദേഹത്തിന് ലഭിച്ചു. സാംസ്‌കാരിക രംഗത്ത് കഴിവ് തെളിയിച്ചിട്ടുള്ളവർക്ക് കേന്ദ്ര സാംസ്‌കാരിക മന്ത്രാലയം നൽകുന്ന ജൂനിയർ ഫെല്ലോഷിപ്പും ഗണേഷ് പുത്തൂരിന് ലഭിച്ചിട്ടുണ്ട്.

 ജീവചരിത്രം 
ആലപ്പുഴ ജില്ലയിലെ ഉളവയ്പ്പ് എന്ന ഗ്രാമത്തിൽ ആണ് ഗണേഷ് പുത്തൂരിന്റെ ജനനം. രമേശൻ പുത്തൂർ ആണ് ഗണേശിൻ്റെ പിതാവ്. ഗംഗാദേവി ആണ് മാതാവ്.  ചങ്ങനാശ്ശേരി എൻ.എസ്.എസ് ഹിന്ദു കോളേജിൽ നിന്നു ബിരുദവും ഹൈദരാബാദ് സർവ്വകലാശാല ചരിത്ര വിഭാഗത്തിൽ നിന്ന് ചരിത്രത്തിൽ ബിരുദാനന്തര ബിരുദവും നേടി. ഒരു പൊളിറ്റിക്കൽ അനലിസ്റ്റ് കൂടിയായ ഗണേഷ് അന്താരാഷ്ട്ര കാര്യങ്ങൾ, ചരിത്രം, ഇന്ത്യൻ രാഷ്ട്രീയം എന്നിവയുമായി ബന്ധപ്പെട്ട വിഷയങ്ങളിൽ ലേഖനങ്ങൾ എഴുതുന്നുണ്ട്.

 സാഹിത്യ ജീവിതം 
സ്കൂൾ പഠനകാലത്ത് തന്നെ മാതൃഭൂമി ആഴ്ചപ്പതിപ്പ് ബാലപംക്തിയിൽ കവിതകൾ എഴുതുമായിരുന്ന ഗണേഷിൻ്റെ പ്രസിദ്ധീകരിക്കപ്പെട്ട ആദ്യ കവിത എട്ടാം ക്ലാസ്സിൽ പഠിക്കുമ്പോൾ മാത്യഭൂമി ആഴ്ച്ചപ്പതിപ്പിൽ പ്രസിദ്ധീകരിച്ചു വന്ന നാളത്തെ പ്രഭാതം എന്ന കവിതയാണ്. 

 കൃതികൾ 
അച്ഛൻ്റെ അലമാര, ലോഗോസ് ബുക്സ് 
അമ്മ വരയ്ക്കുന്ന വീട്, ഡി.സി. ബുക്സ് 

 പുരസ്കാരങ്ങളും ബഹുമതികളും 
2023-ൽ അച്ഛൻ്റെ അലമാര എന്ന കവിതാ സമാഹാരത്തിന് സാഹിത്യ അക്കാദമി യുവ പുരസ്‌കാരം ലഭിച്ചു. ഡോ. ​​മംഗളം സ്വാമിനാഥൻ ഫൗണ്ടേഷൻ, കലയിലും സംസ്‌കാരത്തിലും മികവ് പുലർത്തിയവർക്കു നൽകുന്ന മംഗളം സ്വാമിനാഥൻ ദേശീയ പുരസ്‌കാരം 2021 ൽ ലഭിച്ചത് അദ്ദേഹത്തിനായിരുന്നു. മാമ്പൂ സാഹിത്യ പുരസ്‌കാരം, രാമവർമ രാജ സാഹിത്യ പുരസ്‌കാരം, കവി മുട്ടത്ത് സുധാ സാഹിത്യ പുരസ്‌കാരം, സംഘശബ്ദം കവിതാ പുരസ്‌കാരം, മാതൃഭൂമി വിഷുപ്പതിപ്പ് കവിതാ പുരസ്‌കാരം തുടങ്ങി വിവിധ സാഹിത്യ പുരസ്‌കാരങ്ങളും നേടിയിട്ടുണ്ട്.

 കേന്ദ്ര സാഹിത്യ അക്കാദമി യുവ പുരസ്കാർ 
 ഡോ. മംഗളം സ്വാമിനാഥൻ ദേശീയ കലാ-സാഹിത്യ പുരസ്‌കാരം 
 കവി മുട്ടത്തു സുധ സാഹിത്യ പുരസ്‌കാരം 
 കാഞ്ഞങ്ങാട് നെഹ്‌റു കോളേജ് ഏർപ്പെടുത്തിയ മാമ്പൂ  പുരസ്‌കാരം 
 രാമവർമ രാജാ സാഹിത്യ പുരസ്‌കാരം 
 എം.കെ കുമാരൻ സാഹിത്യ പുരസ്‌കാരം 
 സംഘശബ്ദം കവിതാ പുരസ്‌കാരം 
 മാതൃഭൂമി വിഷുപ്പതിപ്പ് കവിതാ മത്സരത്തിൽ സമ്മാനം

 അവലംബം 

വർഗ്ഗം:മലയാളകവികൾ
വർഗ്ഗം:മലയാളികൾ
വർഗ്ഗം:ജീവിച്ചിരിക്കുന്നവർ